**KUĆNI RED FESTIVALA TISKI CVET**

• Posetilac ulaskom na prostor manifestacije prihvata odredbe kućnog reda kao obavezujuće za sebe. Svaki posetilac je dužan da se ponaša tako da ne ugrožava i ne ometa ostale posetioce i stanovnike okolnih područja.

• Članovi obezbeđenja su zaduženi za održavanje javnog reda i mira.

• Posetilac učešćem na manifestaciji izričito prihvata da će sarađivati sa organizatorima u skladu sa zakonskim okvirima, te će u slučaju opasnosti slediti njihove upute.

• Na prostoru festivala postoji zdravstvena služba koja se nalazi na kraju Vinske ulice, kod štanda Crvenog krsta tokom radnog vremena manifestacije.

• U slučaju vanrednih prirodnih katastrofa ili opasnosti, organizator će putem zvučne opreme na bini obavestiti posetioce, koji su dužni odmah napustiti prostor manifestacije.

• Radno vreme manifestacije je od 14. juna do 15. juna:

Petak: 17:00 - 01:00

Subota: 16:00 - 02:00

• Nakon noćnog zatvaranja, ugostitelji su dužni zatvoriti svoje objekte, a posetioci napustiti prostor manifestacije što pre.

• Radno vreme izložbe rukotvorine: od 16:00 do 24:00 (po potrebi može duže).

• Posetioci mlađi od 18 godina ne mogu kupovati alkoholna pića na manifestaciji.

• Upotreba narkotika je zabranjena na prostoru manifestacije prema važećim zakonima!

• Ulazak automobilom u zatvoreni prostor manifestacije moguć je samo sa dozvolom za ulazak i u navedenim vremenskim intervalima.

• Unošenje oružja, sečiva ili bilo kojeg predmeta koji može ugroziti sigurnost drugih je zabranjeno na prostoru manifestacije!

• Pazite na svoje lične vrednosti, jer organizatori ne preuzimaju odgovornost za njihov gubitak, oštećenje ili za lične povrede.

• Oštećenje, krađa izložbenih predmeta, reklama i dekoracija povlači krivičnu odgovornost.

• Vožnja bicikla, motocikla ili trotineta na prostoru manifestacije je zabranjena, bicikl ili trotinet se smeju koristiti samo gurajući ih.

• Organizatori obezbeđuju mobilne toalete na dve tačke manifestacije, posetioci su dužni da ih koriste:

1. Iza Glavne bine, ispred silosa (besplatno)
2. Ispred Idee, na Keju Cvetanja Tise (besplatno)

• Manifestacija se može snimati i fotografisati, a organizator može koristiti te snimke u marketinške svrhe. Svaki učesnik koji se pojavi na snimku može biti imenovan samo uz svoj pristanak i ne može tražiti nikakvu naknadu od snimatelja ili organizatora.

• Posetioci imaju pravo snimati i fotografisati manifestaciju isključivo u lične svrhe koristeći telekomunikacione uređaje (kao što su mobilni telefoni, tableti) sa integrisanim uređajima za snimanje, ili neprofesionalnu foto-opremu. Snimke i fotografije ne smeju prodavati, komercijalno koristiti, niti kršiti prava privatnosti drugih posetilaca.

• Na prostoru festivala zabranjena je svaka komercijalna ili promotivna aktivnost bez pismenog odobrenja organizatora!

• Deci do 3 godine se preporučuje korišćenje čepića za uši.

• Ljubimci mogu biti dovedeni na prostor manifestacije na sopstvenu odgovornost, sa povocem i korpom za njušku (vlasnici su dužni očistiti za njima).

• Organizatori zadržavaju pravo promene programa i vremena održavanja.

• Želimo svim posetiocima ugodan provod!

**Organizator: Turistička organizacija Opštine Senta, 24400 Senta, Glavni trg 1, PIB: 104889464**